section_heading: Opis
paragraph_text: Jednokatna zidana kurija smještena na osami u rubnom dijelu naselja s pripadajućom gospodarskom zgradom sagrađena je u duhu arhitekture prve četvrtine 19.stoljeća. Pravokutnog je tlocrta i simetrično koncipirana, s dvokrakim stubištem u središnjoj osi i bočno raspoređenim prostorijama. Podrum i jedna prostorija prizemlja su svođeni, dok ostale prostorije imaju strop. Kurija zajedno sa zidanim gospodarskim objektom unutar sačuvanog povijesnog ambijenta predstavlja vrijednu profanu cjelinu s početka 19. stoljeća.